SAKP besorg oor menseregte in ZimbabweZimbabwiese vlag Foto: Neelix, Wikimedia Commons. Die Suid-Afrikaanse Kommunistiese Party (SAKP) het sy kommer uitgespreek oor die verslegtende toestand in Zimbabwe wat betref ŉ staking deur dokters en onderdrukking van mense- en demokratiese regte. Die beweerde ontvoering en marteling van dr. Peter Magombeyi, leier van die doktersvakbond, en ander metodes om die staking tot ŉ einde te bring “word ten sterkste veroordeel,” het die SAKP Saterdag in ŉ verklaring gesê. “Minstens 50 ander aktiviste is glo ook die afgelope paar maande ontvoer en gemartel.” Die toestand van dokters en ander afdelings van die Zimbabwiese samelewing verslag “weens wanbestuur en sanksies wat eensydig toegepas word deur die VSA en van sy vennote in die Europese Unie”. Die SAKP versoek dat die sanksies onmiddellik opgehef moet word, maar daar moet tegelykertyd ook ŉ einde kom aan die onderdrukking van mense- en demokratiese regte van burgers en ŉ proses van ŉ werklike nasionale dialoog om langdurige oplossings te vind vir die ekonomiese ineenstorting en politieke agteruitgang in die land.